google/wiki40b huggingface dataset:
Teddy TV

Teddy TV er et norsk uavhengig produksjonsselskap for TV. Selskapet ble startet i 2007 av blant andre Petter Schjerven og produserer TV-programmer for NRK, TV 2 og TVNorge.
Programmer produsert av Teddy TV har vunnet Gullruten tre ganger: beste magasin- eller livsstilsprogram i 2014 for Typisk deg på TVNorge, beste magasin- eller livsstilsprogram i 2015 for Folkeopplysningen på NRK og beste dokumentarserie i 2016 for Petter uteligger på TV 2. I 2019 mottok NRK kritikk av Pressens faglige utvalg (PFU), i forbindelse med at Greenpeace klagde på Folkeopplysningens episode om atomkraft. 
Selskapet har i tillegg laget programmer som Siffer (NRK, 2011), Fylla (NRK, 2013-2014), Jegertvillingene (TVNorge, 2015-) og Kjære mamma (TV 2 Livsstil, 2015-).
Krokskar

Historie

Gården var fra begynnelsen veldig stor og omfattet hele Ersfjordens sørside, fra Bremneset til Ersfjordgårdene. Fra 1620-årene kan man se at det har bodd folk her. Så har det bodd folk her fra og til. I 1900 bodde det to familier i Krokskar. Det er mange år siden noen bodde i bukta året rundt og i 2017 brukes plassen kun av hytteeier og turfolk.
Akerselvallmenningen

Akerselvallmenningen er en allmenning med Akerselva og parkmessig opparbeidede bredder, som går nord–sør i Bjørvika, sør for sporområdene på Oslo sentralstasjon.

Beliggenhet

Allmenningen begynner i nord ved Trelastgata og sporområdene på Oslo sentralstasjon, krysser Dronning Eufemias gate og Operagata og ender i syd i Bjørvika. Nord for allmenningen løper elven gjennom en 400 meter lang kulvert. Vest for allmenningen nord for Dronning Eufemias gate ligger Nylandsveien og kontorbygget der blant andre Ernst & Young holder til, mot øst ligger bygningsrekken Barcode. Vest for allmenningen mellom Dronning Eufemias gate og Operagata kommer Deichmanske bibliotek. På vestre bredd syd for Operagata ligger Den Norske Opera & Ballett og den lille firkantede øya Snelda med bygningen Sukkerbiten, på østbredden Paulsenkaia, der det kommer boliger og det nye Munchmuseet lengst syd. 
Under ytterste del av allmenningen går Operatunnelen.

Utforming

Kommunen etablerte i 2015 allmenningen nord for Operagata som et «parkmessig byrom av høy kvalitet som tydelig fremtrer som en del av grøntdraget langs Akerselva, som tilrettelegger for rekreasjon i tilknytning til vannet, for opphold i sammenheng med tilgrensende bebyggelse, samt for fotgjengertrafikk mellom Oslo S og Bjørvika. Planen sikrer en reetablering av Akerselva som et åpent elveløp på sjøvannivå sør for sporområdet på Oslo S». Denne delen av allmenningen er 4,5 dekar, mens hele vil bli 10,5 dekar. Bryggene på østre bredd er lagt til rette for opphold og at småbåter kan legge til. Det er laget et kunstig fossefall. SLA a/s designet allmenningen, Skanska var entreprenør og kontrakten for anlegget var 37 mill. kr. 
Byromsprogrammet for allmenningen legger opp til kajakk- og kanopadling, fisking og andre sportslige aktiviteter langs breddene.
Som del av allmenningen ble de fem skulpturene «Fellesskap» av Nico Widerberg, hver opp til 1500 kilo og to meter høye, satt opp på gatenivå i 2015. Skulpturene står på en 10 x 3 meter plate av larvikitt og er gitt av Coop Norge.
Den sydlige delen av allmenningen er planlagt ferdigstilt samtidig med Munchmuseet i 2019.
Akerselvallmenningen ble nominert til Oslo bys arkitekturpris i juni 2016.
Spansk arkitektur

Den spanske arkitekturen har gjennom alle tider vært spesiell. Det startet da maurerne invaderte Spania i 711 og dro med seg en del av islamske byggestilen. Denne stilen utviklet seg videre i Spania til en egen byggestil, som ble kjennetegnet med voldsomme utskjæringer og mye pynt. Den mauriske byggestilen nådde sitt høydepunkt i Granada i perioden 13.-15. århundre. Forenklede buer, men stadig mer innviklede utskjæringer rundt. Keramikk og gips ble brukt til å dekorere veggene utvendig. Slottet Alhambra er et godt eksempel på denne stilen.
Etter at maurerne ble drevet ut av landet oppsto formen som ble kalt mudéjar. I denne perioden ble den opprinnelige spanske arkitekturen mer synlig igjen, det som kjennetegner denne perioden er utrolige mursteinsarbeider i tårn og spir, og at man kun finner denne stilen i Spania. Men det var ikke i hele Spania at denne stilen var ledende. I Nord-Spania var det den romanske stilen som var stor, spesielt ved pilegrims-stiene. Forskjellene fra den spansk/mauriske stilen ligger på planløsningen. Stilen i Spania holdt seg ganske lik, kun påvirket av maktforandringer. Men så kom renessansen. Denne førte til at den italienske stilen fikk mer innflytelse i Spania.
Denne stilen gjorde at det ble færre ornamenter. Denne stilen holdt frem til barokken som kom på begynnelsen av 1600-tallet og varte til midten av 1700-tallet. Kjennetegnene var mer buer og innviklede planer.
Etter barokken kom nyklassismens tid, som gjeninnførte gamle ideer. I nyklassismens tid begynte spanjolene å følge den europeiske strømmen fram til dagens tid. Nå er husene i Spania en blanding av flere tidligere stiler.
Det som kjennetegner dagens byggestil i Spania er flate tak, en del buer, og  småvinduer og dører. En av verdens mest kjente arkitekter er Antoni Gaudí, kommer fra Spania(Catalonia)
Han har til dels gjeninnført mudéjar-stilen og de arabiske elementene i arkitekturen. Katalansk arkitektur var i en periode fra ca. 1900 særegen nok til å få navnet katalansk jugendstil. I senere tid er der kommet en del såkalte signalbygg, der arkitektene er i internasjonal klasse. Torre Glòries i Barcelona og Guggenheimmuseet i Bilbao er eksempler på nyere arkitektur.
Shinai

Historie

På 1800-tallet og tidligere ble det benyttet tresverd (bokken) eller ekte sverd, noe som førte til skader og noen ganger døden. På bakgrunn av dette utviklet man Shinai, for med denne å kunne fullføre et fullt slag i kamp uten å skade motstanderen. Bokken blir fremdeles brukt i Kendo til kata.

Bruk

Man slår med sverdet på punkter på motstanderen og får poeng ut ifra hvilke punkter man treffer.
Skoltafjorden

Skoltafjorden er en fjord på nordsiden av Stolmen og Selbjørn i Austevoll kommune i Hordaland. Den strekker seg 7 kilometer inn fra Nordsjøen og ender opp i Møkstrafjorden, som kommer nordfra, vest for Huftarøy. Fjorden har innløp i vest mellom Mågasteinane i nord og Slåttarøya og Skoltane i sør. På nordsiden av fjorden ligger øyene Litla Kalsøya og på sørsiden ligger Lynghevrøya og Hevrøya. Lunnøya ligger innerst i fjorden.
Mellom Stolmen og Selbjørn går Stolmasundet sørover til Selbjørnsfjorden. Sundet blir krysset av en cirka 450 meter lang bro.
Den galante stilen

Den følsomme stilen

I Tyskland oppsto «den følsomme stilen» (empfindsamer Stil) som en intensivering av den galante stilen. Sentralt står friheten til å uttrykke følelser, og musikken er full av overraskelser som brå, hyppige og uventede modulasjoner, teksturendringer, pauser, uvanlige melodivendinger, uforberedte dissonanser og plutselige sforzandi.
VM i sjakk 2013

Kandidatturneringen

Vinner av Kandidatturneringen 2013 ble Anands utfordrer i tittelkampen. Etter mer enn femti år med utslagsturnering, ble turneringen arrangert som round robin med åtte deltakere. Turneringen fant sted i Institution of Engineering and Technology, Savoy Place, London, og pågikk fra 15. mars til 1. april 2013.

Bekymringer og rykteflom

I forkant av turneringen sammenlignet NRK Magnus Carlsens deltakelse i Kandidatturneringen 2013, med Bobby Fischers deltakelse i 1962, hvor begge var eneste representant fra et vestlig land, i en turnering dominert østeuropeere.
Ifølge en artikkel fra The New York Times var samarbeid mellom deltakere fra samme nasjon et problem da turneringsstrukturen med round robin var i bruk forrige gang. Deltakerne fra Sovjetunionen samarbeidet den gang med hverandre for å sikre at en av Sovjetunionens deltakere skulle vinne.
Fischers beskyldninger om samarbeid mellom de sovjetiske spillerne var én direkte årsak til at turneringens round robin-struktur ble erstattet med en utslagsturnering, en struktur turneringen skulle komme til å beholde i over femti år.
Carlsen hadde I forkant av turneringen gikk uttrykk for at han ikke trodde de russiske deltakerne ville holde sammen. Carlsens manager, Espen Agdestein, var heller ikke urolig, selv om han ikke kunne utelukke at de russiske deltakerne kunne komme til å ha nasjonaliteten i bakhodet dersom én av dem skulle ligge bedre an utover i turneringen. Agdestein påpekte også at turneringens regelverk er tilpasset for å hindre kollusjon, ved at deltakere fra samme land møtes først, og ikke i de avgjørende rundene.
I kjølvannet av Kandidatturneringens 12. runde, hvor Aronian tapte for Kramnik etter en merkelig og fatal feil,
kunne Dagbladet i en nettartikkel melde om en rykteflom i ulike sjakkfora på nettet, hvor påstander om at Aronian skulle ha gjort tabben med vilje hadde blitt framsatt av foradeltakere, blant annet hos ChessBomb. Kramnik skulle på den måten oppnå en fordel mot Carlsen i sammendraget.
Carlsen hadde samme runde overraskende tapt for ukrainske Ivantsjuk, Carlsens første tap på 41 partier, hvor Carlsen skulle ha fordel av hvite brikker.
Forfatter og sjakkspiller Hans Olav Lahlum kommenterte påstandene, hvor han påpekte at han ikke trodde på konspirasjoner i turneringen, selv om dette tidligere var et problem, og viste til samme regelendring som Agdestein hadde vist til.
Delahaye

Delahaye var et fransk bilmerke startet av Emile Delahaye i 1894 i Tours.  De første bilene var med reimdrift, men en- eller tosylindrete motorer.
I slutten av 1930-årene hadde merket en viss suksess i motorsport.
Delahaye ble overtatt av Hotchkiss i 1954, som produserte lasterbiler under merket Hotchkiss-Delahaye i noen måneder før merket ble lagt ned.
Naboer (TV-serie)

Naboer internasjonalt

Serien er solgt til totalt 57 land (per juli 2005), og er blitt svært populær i Storbritannia, der den raskt fikk en tilhengerskare. BBC One begynte å vise serien 27. oktober 1986, og hadde da sendetid omtrent midt på dagen. Serien fikk imidlertid allerede året etter en reprisevisning på ettermiddagen. Sent på 1980-tallet så jevnlig over 10 millioner briter serien, og av og til ble serien sett av flere briter enn det er innbyggere i Australia. Episodene vist i Storbritannia blir vanligvis sendt mellom en og tre måneder etter at de er vist i Australia, blant annet fordi BBC ofte fjernet serien fra sendeplanen for å vise store sportsturneringer. I 2008 ble sendingen av serien i Storbritannia overtatt av Five. Fra starten i 2016 ble serien sendt parallelt i Australia og Storbritannia etter forhandlinger mellom kanalene. Noe av grunnlaget for dette var spoilers som ble delt på sosiale medier.
Serien blir også vist hver ettermiddag på den irske TV-kanalen RTÉ Two, også her omtrent tre måneder etter at de er vist i Australia.
Serien har også vært vist i flere andre land, inkludert i Norge, der den i en periode på 1990-tallet ble sendt på TV3. Senere ble en del episoder av serien sendt på NRK3 i 2008 og 2009.  Fra 21. april 2014 sender TV 2 serien på ettermiddagstid hverdager. I slutten av august 2014 sluttet TV 2 og sende serien. Norske seere må derfor følge serien på forskjellige internettsider.
Sykkelrytteren

Sykkelrytteren (originaltittel: De renner) er en kortroman av den nederlandske forfatteren Tim Krabbé, første gang utgitt av forlaget Bert Bakker i Nederland 1978.
Microphysis

Utseende

En middelsstor (30-35 millimeter), avlang, brun trebukk. Antennene er tynne, omtrent så lange som kroppen hos hannen, rundt to tedjedeler så lange som kroppen hos hunnen. Hodet er forholdsvis lite, kjevene ikke forstørrede. Pronotum er trapesformet med slette sidekanter, hos hunnen stikker bakhjørnene spisst ut. Dekkvingene er parallellsidige med avrundede "skuldre", uten tydelige lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten lever på Borneo.
Valentín Elizalde

Drept

Elizalde, som ofte sang om narkotika, ble drept sammen med sin sjåfør og manager i et gjengoppgjør. Den 25. november 2006 ble Elizalde funnet drept sammen med sjåføren Raymundo Ballesteros og manager Mario Mendoza.
Saltaire

Historie

Saltaire ble grunnlagt av sir Titus Salt i 1853. Han flyttet sin forretningsdrift fra Bradford til et landlig sted nær Shipley, dels for å skape bedre forhold for arbeiderne og dels for å få plassert sin tekstilfabrikk nærmere en kanal og jernbanen. 
Salt leide inn arkitektfirmaet Lockwood and Mawson fra Bradford til å bygge landsbyen. Den ble grunnlagt som en model village. Det finnes også noen eldre slike landsbyer, blant annet Robert Owens New Lanark i Skottland. Både Saltaire og New Lanark ble i 2001 verdensarvsteder.  
Landsbyen ble reist med pene steinhus, vaskehus med rennende vann, badehus, et sykehus, et institutt for rekreasjon og utdannelse, bibliotek, lesesal, konsertsal, biljardhall, laboratorium og treningshall. Landsbyen hadde en skole for arbeidernes barn. Det var også almissehus, parseller, en park og et båthus.
Titus Salt døde i 1876, og er gravlagt i et mausoleum ved siden av Congregational Church. Hans sønn, Titus Salt den yngre, tok over. Da han i sin tur døde ble Saltaire tatt over av et partnerskap som blant annet inkluderte sir James Roberts fra Haworth. Han hadde jobbet på fabrikken siden han var tolv år, og reiste til Russland hvert år i forretninger; Roberts snakket flytende russisk. Han investerte mye i Russland, og da revolusjonen kom tapte han mye av sin formue. Robert donerte et professorat i russisk ved Leeds University og kjøpte Brontë-familiens hus Haworth Parsonage (som nå er et museum) og gav den til nasjonen. T.S. Eliot nevnte ham i boken Wasteland. Roberts er gravlagt i Fairlight i Sussex.
Da Saltaire ble et verdensarvsted fikk myndighetene plikt til å verne det. Landsbyen er særdeles godt bevart, men er noe plaget av trafikk på grunn av øst-vestruten som går gjennom Aire-dalen. Bygningene er individuelt vernet. Kirken har høyeste vernestatus, klasse I. 
Victoria Hall, tidligere Saltair Institute, brukes til møter og konserter, og rommer også Victorian Reed Organ Museum.
Saltairefestivalen ble først arrangert i 2003 for å markere landsbyens 150-årsjubileum. Den har siden blitt arrangert hvert år, en uke i september.
Pierre Phalèse

Liv og virke

Phalèse var sønn av bryggeren Augustin van der Phaliesen, ellers er lite kjent om livet hans. 
I 1541 grunnla Phalèse en universitetsbokhandel i Leuven. Det var på denne tida de første musikkforlagene ble grunnlagt, og i 1542 fikk han privilegium på å trykke noter.
Phalèse gav først og fremst ut messer, motetter, magnificater og franske, nederlandske og italienske sanger av komponister som Cipriano de Rore, Orlando di Lasso og Clemens non Papa og andre. I tillegg gav han ut Selectissima...In Guiterna Ludenda Carmina, en grunnleggende lærebok i luttspill og samlingen Hortus Cytharae for cister.
Fra 1572 samarbeidet Phalèse den eldre med Jean Bellère i Antwerpen, dit sønnen Pierre Phalèse den yngre (1550–1629) flyttet geskjeften til etter 1581. Datteren Madleine Phalèse (1586–1652) drev forlaget etter hans død og driften fortsatte i det minste fram til 1669, da etterkommere etter Phalèse gav ut Marco Uccellinis verk Sinfonie boscavecie a violino solo e basso med angivelsen «Anversa, presso i Heredi di Pietro Phalesio, al Ré David».
Little Colorado (elv)

Little Colorado River er ei 507 km lang elv i det nordlige Arizona, som renner ut i den store elva Colorado  i øvre Grand Canyon. Den kommer fra New Mexico nær Gallup, renner vestover inn i Arizona, og svinger bordvestover ved Winslow. Ei vestlig, kort sideelv renner gjennom byen Flagstaff. Elva og dens nedbørsfelt på 27 300 kvadrat-miles (73 160 km²) er svært tørt.
US Open 2008 (tennis)

US Open 2008. US Open er en Grand Slam-turnering i tennis som blir spilt i Flushing Meadows i bydelen Queens i New York. US Open ble arrangert for 128 gangen i 2008 og ble avviklet i perioden 25. august til 8. september. Roger Federer vant singlefinalen for herrer for femte gang på rad. Serena Williams vant sin tredje US Open-tittel i single for damer, det var seks år siden hun vant forrige gang. Cara Black fra Zimbabwe vant både dame- og mixeddoubletittelen sammen med Liezel Huber respektive Leander Paes.
Pat Martino

Biografi

Martino ble født Pat Azzara i Sør-Philadelphia. Han begynte å spille profesjonelt i en alder av 15 etter å ha flyttet til New York City. Han bodde i en periode med Les Paul, og begynte å spille på jazz klubber som Smalls Paradis. Han flyttet senere inn i en suite på President Hotel på 48th Street. Han spilte på Smalls gjennom seks av månedene i året, og om sommeren spille han på Club Harlem i Atlantic City.
Martino spilt og utga plater med artister som Lloyd Pris, Willis Jackson og Eric Kloss tidlig i sin karriere. Han har også jobbet med jazz organister som Charles Earland, Richard "Groove" Holmes, Jack McDuff, Don Patterson, Trudy Pitts, Jimmy Smith, Gene Ludwig, Bobby Pierce, og Joey DeFrancesco.
Martino er gift med Ayako Asahi Martino, som han møtte i Tokyo, Japan, i 1995. De holder til i Philadelphia.
Han turnerer over hele verden og ble utnevnt til Guitar Player of the Year 2004 av Down Beat magazines Reader ' s Poll  2004. I 2006 ble albumet East! reutgitt av Mobile Fidelity Sound Lab lansert på Ultradisc UHR SACD.
Verdens diabetesdag

Verdens diabetesdag er en global kampanje og FN-dag for å skape oppmerksomhet rundt temaer om diabetes. Dagen ble introdusert for første gang i 1991 av den internasjonale diabetesføderasjonen (IDF) og Verdens helseorganisasjon (WHO) som en reaksjon på det økende antallet mennesker som rammes av diabetes. Dagen markeres den 14. november hvert år, mens kampanjen varer helt til neste års kampanje med varierende temaer fra år til år.
Bombeangrepet i Stockholm 2010

Bombeangrepet i Stockholm 2010 fant sted 11. desember 2010 da to eksplosive ladninger gikk av med 10 minutters mellomrom i det travle sentrumsområdet ved Drottninggatan/Olof Palmes gate og Drottninggatan/Bryggargatan i Stockholm. Etter den første eksplosjonen kl 16.52 ble en hvit Audi 80 avant satt i brann. Den andre eksplosjonen skjedde kl 17.02. En person identifisert som Taimour Abdulwahab ble funnet med fatale skader i mageregionen og døde straks etter eksplosjonen. Ifølge Tidningarnas Telegrambyrå (TT) skal Abdulwahab ha sprengt seg selv til døde, noe som også ble fortalt av vitner sitert av Dagens Nyheter. Inntil Abdulwahab ble det funnet et metallrør og en veske som det ble oppgitt at inneholdet spikre. Det svenske politiet antar at Abdulwahab var selvmordsbomber og etterforsker eksplosjonene som et terroristangrep, det første i Skandinavia.
Taimour Abdulwahab som utførte selvmordsangrepet var født i Bagdad og kom til Sverige i 1992. I 2001 flyttet han til Luton og studerte fysioterapi ved universitetet der.
I en e-post som ble sendt til Tidningarnas Telegrambyrå (TT) 12 minutter før bombeaksjonen ble krigen i Afghanistan, krenkelser av profeten og tegningene til Lars Vilks oppgitt som bakgrunn for aksjonen. I e-posten advarer Abdualwahab mot flere aksjoner, og oppfordrer "muhajediner" til å utføre slike.
30. april 2012 startet en rettssak mot Nazzedine Menni i Glasgow som er tiltalt for medvirkning til terrorangrepet. Ifølge tiltalen kan terrorangrepet ha hatt forgreininger til 5 forskjellige land, men Menni er den eneste som det er tatt ut tiltale mot.
Paul Koht

Privatliv

Koht var sønn av apoteker Joachim Andreas Koht og Johanna Andrea Conradi.  Han var gift med Betty Giæver, og far til Halvdan Koht.
Mimochariergus

Utseende

Middelsstore, lange og tynne, brungule trebukker, antenner og bein brunsvarte. Antennene er tynne og omtrent dobbelt så lange som kroppen. Pronotum er tønneformet, dekkvingene jevnbrede. Beina er lange, lårene litt klubbeformede.

Levevis

Larvene lever i død ved, mest av løvtrær.

Utbredelse

Artene er kjent fra Brasil og Uruguay.
Mytterist med monokkel

Handling

Serien handler om Percy Toplis, som startet et mytteri blant engelske soldater som befant seg i en treningleir i Etaples i Frankrike under første verdenskrig. Mytteriet kom som følge av de umenneskelige forhold som soldatene levde under. Etter seks døgn med opptøyer ble mytteriet slått ned. Toplis får dødsdom, men klarer å flykte til England, hvor han lever det søte liv, maskert og kostymert i et mangfoldighet av forkledninger. Alltid bruker han monokkel. Etter en stund forelsker han seg i en offisersenke og sammen flytter de ut på landet. Han forfølges imidlertid av britiske myndigheter og blir til slutt skutt og drept.
Pselaphochernes scorpioides

Utbredelse

I Norge finnes den bare i sørøst. I Europa finnes den stort sett overalt unntatt i fjellområder .
Cyclocephala undata

Utseende

En middelsstor, nokså bred, oval, blankt, brunrød hornbille med svarte tegninger på pronotum og dekkvinger. På pronotum har den oftest noen små, mørke flekker, på dekkvingene gjerne en liten, mørk flekk i den fremre delen og et kort, mørkt siksak-tverrbånd litt bakenfor midten, noen ganger mangler de mørke tegningene helt, andre ganger kan dekkvingene være nesten ensfarget mørke. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Guyana, Surinam og Brasil.
Den første sorg

«Den første sorg» er en gammel vise skrevet av Andreas Munch (1811–1884) i 1836. Han var den første som fikk Statens kunstnerlønn. Han fikk i 1860 gasje som dosent, men uten forelesningsplikt. Det var den første kunstnerlønn Stortinget innvilget. Munch nøt stor anseelse for sin diktning, men nå regnes hans verker for å ha liten litteraturhistorisk interesse.
Magnolia gasskraftverk

Magnolia gasskraftverk er et gasskraftverk i delstaten Mississippi i USA. Anlegget har en installert produksjonskapasitet på 969 MW, fordelt på 3 like store blokker / turbiner.  
Anlegget ble påbegynt omkring 2001 og stod ferdig i 2003. Brenselkilden er naturgass. Operatør er selskapet North American Energy Services.